P6_TA(2005)0339
Krænkelser af menneskerettighederne i Kina, navnlig hvad angår religionsfrihed
Europa-Parlamentets beslutning om krænkelser af menneskerettighederne i Kina, navnlig hvad angår
religionsfrihed
Europa-Parlamentet ,
—der henviser til EU-traktaten og dens bestemmelser om menneskerettigheder,
—der henviser til sine tidligere beslutninger om krænkelser af menneskerettigheder og mindretalsrettighe-
der og religionsfrihed i Kina,
—der henviser til den lange filosofiske og religiøse tradition i Kina,
—der henviser til sin beslutning af 28. april 2005 om årsberetningen om menneskerettighederne i verden
2004 og EU's menneskerettighedspolitik (1),
—der henviser til sin beslutning af 24. februar 2005 om EU's prioriteringer og henstillinger med henblik
på den 61. samling i FN's Menneskerettighedskommission i Genève (14. marts-22. april 2005) (2),
—der henviser til rapporten og henstillingerne fra seminaret om menneskerettighedsdialogen mellem EU
og Kina, der fandt sted den 20.-21. juni 005,
—der henviser til den fælles erklæring fra topmødet mellem EU og Kina den 5. september 2005,
—der henviser til forretningsordenens artikel 115, stk. 5,
A. der henviser til, at religiøs forfølgelse i Kina er et generelt problem, der går ud over mange kirker og
religiøse samfund, herunder bl.a. kristne, tibetanske buddhister og muslimer,
B. der henviser til, at respekten for menneskerettighederne er en af de vigtigste prioriteter i EU's politikker,
og at det er et af EU's grundlæggende principper,
C. der henviser til, at fremme af menneskerettighederne i henhold til traktaterne er et mål for den fælles
udenrigs- og sikkerhedspolitik,
D. der henviser til, at topmødet mellem EU og Kina den 5. september 2005 markerede tredveårsdagen for
de diplomatiske forbindelser mellem EU og Kina med igangsættelsen af en ny strategisk dialog; derhenviser til, at menneskerettighedsspørgsmålet er et af de vigtigste problemer på dagsordenen,
E. der henviser til, at religions- og trosfrihed er prioriterede områder inden for menneskerettighedsdialo-
gen mellem EU og Kina,
F. der henviser til, at myndighederne, til trods for at artikel 36 i Folkerepublikken Kinas forfatning sikrer
religions- og trosfrihed, i virkeligheden forsøger at begrænse religiøs praksis til organisationer og stederfor udøvelse af religion, der er godkendt af regeringen, og at kontrollere væksten og rækkeviden i
religiøse gruppers aktiviteter,
G. der henviser til, at Kinas nye forordninger om religiøse anliggender, der trådte i kraft den 1. marts
2005, har skærpet regeringens kontrol med religiøse aktiviteter,
(1) »Vedtagne tekster«, P6_TA(2005)0150.
(2) »Vedtagne tekster«, P6_TA(2005)0051.17.8.2006 DA C 193 E/347 Den Europæiske Unions Tidende33
Torsdag, den 8. september 2005
H. der henviser til, at den katolske kirke i Kina og andre kristne trossamfund i en lang periode har været
udsat for forfølgelser, og at de stadig til en vis grad er tvunget til at arbejde i det skjulte som følge heraf,
I. der henviser til, at de kinesiske myndigheder har skærpet kontrollen med ikke-anerkendte protestantiske
huskirker og i højere grad er begyndt at blande sig i udnævnelsen af biskopper,
J. der henviser til, at mange kristne præster har lidt under en barsk undertrykkelse, at de har været
forhindret i ikke blot at afholde offentlige gudstjenester, men også i at udføre deres præstegerninggenerelt, og er foruroliget over det stigende antal af vilkårlige anholdelser, tortur, personer der forsvin-der på uforklarlig vis, tvangsarbejde, isolation, genopdragelseslejre, som kristne præster og lægfolkudsættes for,
1. opfordrer den kinesiske regering til at standse den religiøse undertrykkelse og sikre, at de internatio-
nale normer med hensyn til menneskerettigheder og religiøse rettigheder respekteres, og at der garanteresdemokrati, ytringsfrihed, foreningsfrihed, mediefrihed og politiske og religiøse frihedsrettigheder i Kina;
2. opfordrer den kinesiske regering til at afskaffe forskellen mellem anerkendte og ikke-anerkendte tros-
samfund, således som FN's særlige rapportør om religions- og trosfrihed har slået til lyd for siden 1994;
3. opfordrer Kommissionen og Rådet til at gøre det klart for de kinesiske myndigheder, at det kun er
muligt at udvikle et egentligt partnerskab, hvis de fælles værdier respekteres fuldt ud, og hvis de omsættes til
praksis;
4. opfordrer Rådet, Kommissionen og medlemsstaterne til især at tage forfølgelsen af de kristne i Kina op
og til at anmode den kinesiske regering om:
a) oplysninger om den katolske biskop James Su Zhimin (biskop af Baoding, Hebei), 72; Francis An
Shuxin (hjælpebiskop for biskoppen af Baoding, Hebei), 54; Han Dingxian (biskop af Yongnian/Handan,Hebei), 66; Cosma Shi Enxiang (biskop af Yixian, Hebei), 83; Philip Zhao Zhendong, (biskop af Xuan-hua, Hebei), 84; pater Paul Huo Junlong, administrator for biskoppen af Baoding, 50; Shi Enxiang(biskop af Yixian Hebei-provinsen), 83; og nyt om de forsvundne og anholdte præster, Zhang Zhenquanog Ma Wuyong (bispedømmet af Baoding, Hebei), Li Wenfeng, Liu Heng, og Dou Shengxia (bispedøm-
met af Shijiazhuang, Hebei); Chi Huitian (bispedømmet af Baoding, Hebei); Kang Fuliang, Chen
Guozhen, Pang Guangzhao, Yin Ruose, og Li Shujun (bispedømmet af Baoding, Hebei); Lu Xiaozhou(bispedømmet af Wenzhou, Zhejiang); Lin Daoming (bispedømmet af Fuzhou, Fujian); Zheng Ruipin(bispedømmet af Fuzhou, Fujian); Pang Yongxing, Ma Shunbao, og Wang Limao (bispedømmet afBaoding, Hebei); Li Jianbo (bispedømmet af Baoding, Hebei); og Liu Deli; og anmode om ubetingetløsladelse af alle kinesiske katolikker, der er fængslet på grund af deres religiøse overbevisning og om,at alle former for vold mod disse standses umiddelbart;
b) oplysninger om præsten Zhang Rongliang (53), der er en af grundlæggerne af China for Christ Church
—en gruppe, der omfatter mere end 10 millioner kristne —og som blev anholdt den 1. december
2004, og som stadig sidder fængslet uden nogen retssag; og anmode om ubetinget løsladelse af denne
præst og andre kristne i Kina, der er fængslet på grund af deres religiøse overbevisning; og om at alle
former for vold mod disse standses umiddelbart;
5. opfordrer den kinesiske regering til at gennemføre artikel 36 i forfatningen for Folkerepublikken Kina
og ratificere og gennemføre den internationale konvention om borgerlige og politiske rettigheder og deninternationale konvention om økonomiske, sociale og kulturelle rettigheder;
6. bemærker, at den kinesiske regering endelig har accepteret anmodningen fra FN's særlige rapportør om
religions- og trosfrihed og FN's særlige rapportør om tortur om at besøge Kina inden udgangen af året;opfordrer den kinesiske regering til hurtigst muligt at fastlægge en dato for dette besøg; opfordrer de kine-siske myndigheder til at tillade FN's særlige rapportør om religions- og trosfrihed adgang til Panchen Lama,som er udpeget af Dalai Lama;
7. glæder sig over, at der føres en menneskerettighedsdialog mellem EU og Kina; udtrykker skuffelse over
manglen på væsentlige resultater hvad angår denne dialog; opfordrer Rådet og Kommissionen til at tagedisse problemer op på det kommende møde mellem EU og Kina om menneskerettighederne, som en delaf en grundig gennemgang af dialogens gennemslagskraft;C 193 E/348 DA 17.8.2006 Den Europæiske Unions Tidende33
Torsdag, den 8. september 2005
8. pålægger sin formand at sende denne beslutning til Rådet, Kommissionen, medlemsstaternes, de til-
trædende landes og kandidatlandenes regeringer og parlamenter, medlemmerne af FN's Menneskerettigheds-kommission samt regeringen i Folkerepublikken Kina.
P6_TA(2005)0340
Politiske fanger i Syrien
Europa-Parlamentets beslutning om politiske fanger i Syrien
Europa-Parlamentet ,
—der henviser til verdenserklæringen om menneskerettigheder fra 1948,
—der henviser til EU-traktatens artikel 11, stk. 1, og EU-traktatens artikel 177, som fastslår, at det er et
mål for den fælles udenrigs- og sikkerhedspolitik at fremme menneskerettighederne,
—der henviser til Barcelona-sluterklæringen af 28. november 1995,
—der henviser til den beslutning, som Den Parlamentariske Forsamling for EU-Middelhavssamarbejdet
vedtog den 15. marts 2005 i Cairo,
—der henviser til sine tidligere beslutninger om Syrien,
—der henviser til forretningsordenens artikel 115, stk. 5,
A. der henviser til, at den nuværende præsident, Bashar al-Assad, ved sin tiltrædelse vakte visse forhåbnin-
ger i Syrien og banede vejen for en vis liberalisering af det syriske politiske system, der havde væretdomineret af Baath-partiet i mange år,
B. der henviser til, at Europa-Parlamentet og dets formand allerede i flere omgange har interveneret for at
få løsladt de to parlamentarikere Riad Seif og Mamun al-Humsi, som er i en meget foruroligendetilstand og allerede har afsonet tre fjerdedele af deres frihedsstraf,
C. der henviser til, at de politiske aktivister Hasan Zeino, Yassin al-Hamwi og Muhammad Ali al-Abdullah
trods deres civile status vil blive stillet for militærdomstole i Homs og Damaskus som tiltalte for bl.a.
»besiddelse af publikationer fra en forbudt organisation«, »oprettelse af en hemmelig forening«, »æres-krænkende udtalelser over for den offentlige forvaltning«,
D. der henviser til, at Haytham al-Hamwi, Yassin al-Hamwis søn, blev anholdt i 2003, mishandlet og —
efter en (ifølge pålidelige kilder) uretfærdig rettergang —idømt fire års fængsel,
E. der henviser til, at Riad al-Hamood, kurdisk civilsamfundsaktivist, arabisklærer og aktivt medlem af et
netværk til genopbygning af civilsamfundet (»Committees for Revival of Civil Society«), i høj grad risi-kerer at blive udsat for mishandling, idet han blev anholdt den 4. juni 2005 efter at have holdt en taleved en begravelseshøjtidelighed for en islamisk lærd, der var død under mystiske omstændigheder iisolationsfængsel,
F. der henviser til, at FN's Menneskerettighedskomité i juli 2005 gav udtryk for bekymring over de hin-
dringer, der lægges i vejen for ikke-statslige menneskerettighedsorganisationers registrering og arbejde iSyrien, og over intimidering og chikane af menneskerettighedsforkæmpere,
G. der henviser til, at respekt for menneskerettighederne er et grundlæggende element i Euro-Middelhavs-
partnerskabet,17.8.2006 DA C 193 E/349 Den Europæiske Unions Tidende33
Torsdag, den 8. september 2005